**Csongrád Város Polgármesterétől M**

**Száma**: Önk/8-1/2023.

**Témafelelős:** Dr. Juhász László jegyző

***E L Ő T E R J E S Z T É S***

**Csongrád Városi Önkormányzat Képviselő-testületének**

**2023. január 26.-ai ülésére**

**Tárgy:** A köztisztviselők illetményalapjáról szóló 31/2018. (XII. 21. )önkormányzati rendelet módosítása

**Tisztelt Képviselő-testület!**

Csongrád Városi Önkormányzat Képviselő-testülete a 18/2022. V. 27.) önkormányzati rendeletében a Csongrádi Polgármesteri Hivatal köztisztviselőinek illetményalapját 2022. június 1. napjától 66.000 Ft-ban állapította meg

Indítványt teszek a jelenleg érvényben lévő illetményalap **14 %-os** emelésére. Ennek alapján az illetményalap **75.240 Ft-ra** módosul, melynek fedezete a 2023. évi önkormányzati költségvetésben betervezésre került.

Az illetményalap megemelését indokolja a minimálbér (232.000 Ft) és a garantált bérminimum (296.400 Ft) 2023. 01.01. napjával történő emelése, a közszféra egyéb ágazataiban bekövetkezett béremelés, továbbá  a növekedő infláció hatásainak mérséklése.

Kérem az előterjesztés megtárgyalását és a rendelet-tervezet elfogadását.

Csongrád, 2022. január 17.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A köztisztviselők illetményalapjáról szóló 31/2018.(XII.21.)önkormányzati rendelet módosításáról**

Csongrád Városi Önkormányzat Képviselő-testülete a Magyarország 2019. évi központi költségvetéséről szóló 2018. évi L. tv. 60. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

A köztisztviselők illetményalapjáról szóló 31/2018. (XII. 21.) önkormányzati rendelet bevezető része helyébe a következő rendelkezés lép:

„Csongrád Városi Önkormányzat Képviselő-testülete a Magyarország 2023. évi központi költségvetéséről szóló 2022. évi XXV. törvény 65. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:”

**2. §**

A köztisztviselők illetményalapjáról szóló 31/2018. (XII. 21.) önkormányzati rendelet 2. § (2) bekezdésében az „A Polgármesteri Hivatalnál foglalkoztatott köztisztviselők illetményalapja 66.000 Ft.” szövegrész helyébe az „A Polgármesteri Hivatalnál foglalkoztatott köztisztviselők illetményalapja **75.240 Ft**.” szöveg lép.

**3. §**

Ez a rendelet a kihirdetését követő napon lép hatályba.

**4. §**

A rendelet rendelkezéseit első alkalommal a 2023. január hónapra járó illetmények megállapításánál kell alkalmazni azzal, hogy a megnövelt illetményalap szerinti illetmény visszamenőleges elszámolással 2023. január 1. napjától kerül elszámolásra.

Bedő Tamás sk. Dr. Juhász László sk.

polgármester jegyző

**Végső előterjesztői indokolás**

A köztisztviselői illetményalap mértékének emelését az inflációnövekedés, a minimálbér (232.000 Ft) és a garantált bérminimum (296.400 Ft) 2023. 01.01. napjával történő emelése, valamint az ágazati bérekhez történő felzárkózás teszi indokolttá.